Staking dreig by Harmony-myn | Maroela Media
Die National Union of Mineworkers (NUM) in die Vrystaat het Donderdag gesê hy het 'n 48 uur-stakingskennisgewing aan Harmony Pakisa-myne uitgereik.
Duisende NUM-werkers is gereed om te staak.
Tanki Malefane, streeksvoorsitter van NUM, het gesê hulle is keelvol en woedend oor Harmony se voortslepende gedrag, en dat die maatskappy wegdoen met al die ooreenkomste wat tussen die partye aangegaan is en dit met maatskappybeleide vervang.
"Al ons pogings om vreedsaam met Harmony te vergader het gefaal en daarom het ons geen ander keuse as om te staak nie," het Malefane gesê.
Volgens Malefane is die kwessie na die Kommissie vir Versoening, Bemiddeling en Arbitrasie (KVBA) verwys en het hulle uiteindelik 'n sertifikaat van nie-resolusie gekry wat hulle toelaat om te begin staak. Die staking sal Sondag 2 September om 18:00 gedurende die nagskof begin.
Lyk my hulle wil regtig almal sonder werk sit. Maar as jy dan nou nie wil hoor nie moet jy seker maar voel….